EkBass/fiwiki-20250220-pages-articles huggingface dataset:
C (latausvirta)

C on akkujen lataus- ja purkuvirran sallitun maksimin ilmoittava kerroin. Kerroin kertoo akun kestämän latausvirran tai purkuvirran määrän ampeereina suhteessa akun kapasiteettiin ja akusta ilmoitetaan erikseen sekä purkuvirtakerroin että latausvirtakerroin. Akkua jonka sallittu latausvirta on 1 C ja kapasiteetti on 40 Ah, voi ladata 40 ampeerin maksimivirralla. Samoin jos saman akun purkukerroin on 2 C, akkua voi kuormittaa 80 ampeerin virralla. Kerrointa C ei tule sekoittaa Coulombin yksikköön C, joka on sähkövarauksen yksikkö. ==Lähteet== *turkusoft.fi, akunlatauksen opas Luokka:Elektroniikka
Zərdab

Zərdab () on kaupunki Azerbaidžanissa. Se sijaitsee Kurajoen rannalla 231 kilometriä Bakusta länteen. Kaupunki on Zərdabin piirin keskus. Asukkaita on 11 700 henkeä (vuonna 2010). Zərdabista tuli piirikeskus vuonna 1935, kaupunkimainen taajama vuonna 1960 ja kaupunki vuonna 1968. Se on maatalousalueen keskus, jossa toimii kevyttä ja elintarviketeollisuutta. ==Lähteet== Luokka:Azerbaidžanin kaupungit Luokka:Zərdabin piirikunta
Xaçmaz

Xaçmaz () on kaupunki Azerbaidžanissa. Se sijaitsee Kaspianmereen laskevan Qudyalçayjoen varrella 157 kilometriä Bakusta luoteeseen. Kaupunki on Xaçmazin piirin keskus. Sen kautta kulkee Bakusta Venäjälle johtava rautatie. Asukkaita on 41 000 henkeä (vuonna 2010). Xaçmazista tuli piirikeskus vuonna 1930, kaupunkimainen taajama vuonna 1935 ja kaupunki vuonna 1938. Se on maatalousalueen keskus, jossa tuotetaan elintarvikkeita ja kudotaan mattoja. Kaupungissa on historiallinen museo ja mattomuseo. ==Lähteet== ==Aiheesta muualla== * Azerb.com: Khachmas (Xaçmas, Hachmas) Luokka:Azerbaidžanin kaupungit Luokka:Xaçmazin piirikunta
Haukkavaara–Pekonlahti-rata

Haukkavaara–Pekonlahti-rata oli suomalainen vuonna 1927 lakkautettu 750 mm:n kapearaiteinen rautatie, joka sijaitsi luovutetussa Karjalassa Hiitolassa. Seitsemän kilometriä pitkää rataa pitkin kuljetettiin sahatavaraa A. Ahlström Oy:n Pekonlahden sahalta Haukkavaarassa sijainneelle saman yhtiön omistamalle lautatarhalle. Täältä sahatavara toimitettiin eteenpäin Haukkavaaran kautta kulkenutta Sortavala–Viipuri-rautatietä pitkin. Radalla oli käytössä ainakin yhdysvaltalainen Dickson-höyryveturi (1083/1899, 0-6-4T), joka myytiin radan lakkauttamisen jälkeen 1927 Läskelän rautatielle. Radalla oli lisäksi pieni Krauss-höyryveturi, valmistajanumeroltaan 2644. Sama veturi oli ollut aiemmin Hietalahden satamaratatyömaalla. Ennen Pekonlahden radalle siirtoa veturin raideleveys kavennettiin 1000 millimetristä 750 millimetriin. Puutavaran kuljetukseen käytetyt vaunut olivat yksinkertaisia telejä, joita oli aina kaksi kiinteästi kytkettynä peräkkäin, muodostaen täten yhden vaunun. Radalla oli käytössä myös pari henkilövaunua, joilla kuljetettiin lautatarhan työläisiä. == Lähteet == * Hiitolan pitäjäsivut: Haukkavaara * https://www.porssitieto.fi/yhtiot/lisaa/wibtravaru.shtml * http://luovutettukarjala.fi/virtu/displayimage.php?pid=182 * http://vaunut.org/kuva/91714?paik=pekonlahti === Viitteet === == Aiheesta muualla == Luokka:Suomen kapearaiteiset rautatiet Luokka:Luovutettujen alueiden rautatiet Luokka:Hiitola Luokka:Suomen entiset rautatiet
Xudat

Xudat () on kaupunki Azerbaidžanin Xaçmazin piirissä. Se sijaitsee lähellä Kaspianmeren rantaa 184 kilometriä Bakusta luoteeseen. Kaupungin kautta kulkee Bakusta Venäjälle johtava rautatie. Asukkaita on 14 800 henkeä (vuonna 2010). 1700-luvun alussa Xudat oli kaanikunnan keskus kunnes pääkaupunki siirrettiin Qubaan. Vuonna 1939 paikkakunnasta tuli kaupunkimainen taajama ja vuonna 1950 kaupunki. Siellä toimii elintarviketeollisuutta. Nähtävyyksiin kuuluu vanha linnoitus. Kaspianmeren ranta on suosittu lomanviettokohde. ==Lähteet== ==Aiheesta muualla== * Azerb.com: Khudat (Xudat) Luokka:Azerbaidžanin kaupungit Luokka:Xaçmazin piirikunta
Lawrence Nemeia

Lawrence Nemeia (s. 12. marraskuuta 1977) on kiribatilainen jalkapalloilija, pelipaikaltaan keskikenttäpelaaja. Hän on pelannut maajoukkueessa viisi ottelua ja tehnyt niissä kaksi maalia, joten hän johtaa molempia tilastoja. Nemeia pelasi Etelä-Tyynenmeren kisoissa 2003 kolmessa ottelussa ja teki Tuvalua vastaan kaksi maalia. == Lähteet == Luokka:Kiribatilaiset jalkapalloilijat Luokka:Vuonna 1977 syntyneet Luokka:Elävät henkilöt
Rasite

Rasite () on kiinteistöjen välinen, pysyväksi tarkoitettu maankäyttömääräys, joka perustetaan viranomaisen päätöksellä ja merkitään kiinteistörekisteriin. ==Kiinteistörasite== Rasite tarkoittaa kiinteistön (yleisimmin tilan) tai kunnan oikeutta käyttää toisen kiinteistön tai muun rekisteriyksikön aluetta tietyllä laissa määritetyllä tavalla. Se ei liity kiinteistön omistajaan eikä ole henkilökohtainen oikeus. Rasitteella tarkoitetaan siis sellaista kiinteistöön kohdistuvaa käyttöoikeutta, jolla pyritään ensisijaisesti edistämään oikeutetun kiinteistön tarkoituksenmukaista käyttöä. Toisin sanoen rasite on kahden kiinteistön välinen käyttösuhde, jossa toinen, palveleva kiinteistö eli servienssi antaa tie-, johto-, autopaikka- tai muuta sellaista aluetta toisen, oikeutetun kiinteistön eli dominanssin tarpeisiin. Kiinteistönmuodostamislain 14. luvussa on luettelo maahan kohdistuvista niin kutsutuista kiinteistörasitteista. Muita kuin laissa määriteltyjä rasitteita ei voida viranomaistoimituksessa perustaa ja merkitä kiinteistörekisteriin. Rakennusrasitteista on säädetty erikseen maankäyttö- ja rakennuslain 158 §:ssä. ==Lähteet== ==Aiheesta muualla== * * Luokka:Esineoikeus Luokka:Kiinteistöoikeus Luokka:Maanmittaus
Mirlan Murzaev

Mirlan Abdraimovitš Murzaev (s. 29. maaliskuuta 1990 Kotškor-Ata) on kirgisialainen jalkapalloilija, pelipaikaltaan hyökkääjä. Hän edustaa seuratasolla israelilaista Hapoel Petah Tikvaa. Murzaev on pelannut Kirgisian maajoukkueessa neljätoista ottelua ja tehnyt niissä viisi maalia. == Lähteet == Luokka:Kirgisialaiset jalkapalloilijat Luokka:Vuonna 1990 syntyneet Luokka:Elävät henkilöt
In Touch Weekly

In Touch Weekly on yhdysvaltalainen aikakauslehti, joka tekee sensaationhakuisia artikkeleita julkisuuden henkilöistä. Lehti on keskittynyt viihdeuutisiin, muotiin, kauneuteen, suhteisiin ja elämäntapaan ja se on suunnattu nuorille aikuisille. Bauer Media Group aloitti lehden kustantamisen vuonna 2002. Richard Spencer toimi sen päätoimittajana julkaisusta vuoteen 2010 asti. Bauer Media Group kustansi myös lehden sisarlehteä Life & Style, joka on myös viikoittain ilmestyvä juorulehti. Kun In Touch keskittyy enemmän julkisuuden henkilöihin, Life & Style antaa lukijoillen kauneus- ja muotivinkkejä. Kesäkuussa 2018 American Media, Inc. osti In Touchin ja 12 muuta lehteä Bauerilta. Kauppasummaa ei kerrottu. ==Lähteet== Luokka:Yhdysvaltalaiset aikakauslehdet Luokka:Julkisuuden henkilöt
Judas (Lady Gagan kappale)

"Judas" on yhdysvaltalaisen pop-laulaja Lady Gagan kappale ja se julkaistiin artistin toisen studioalbumin Born This Way toisena singlenä 15. huhtikuuta 2011. Judaksen ovat kirjoittaneet Lady Gaga sekä RedOne. ==Kappalelista== *digitaalinen # ==Julkaisu== Maa Päivämäärä Formaatti maailmanlaajuinen 15.4.2011 digitaalinen ==Listasijoitukset== Lista Korkein sijoitus Alankomaat 5 Australia 6 Belgia (Flanderi) 6 Belgia (Vallonia) 4 Espanja 6 Irlanti 4 Iso-Britannia 8 Italia 3 Itävalta 6 Kanada 8 Norja 3 Ranska 7 Ruotsi 7 Saksa 23 Slovakia 4 Suomi 3 Sveitsi 8 Tanska 10 Tšekki 10 Unkari 15 Uusi-Seelanti 12 Yhdysvallat 10 Yhdysvallat (Pop Songs) 15 Yhdysvallat (Dance/Club Play Songs) 1 ==Lähteet== == Aiheesta muualla == * Kappaleen musiikkivideo YouTubessa Luokka:Vuoden 2011 kappaleet Luokka:Lady Gagan kappaleet
Billy Ketkeophomphone

Vilayphone "Billy" Ketkeophomphone (s. 24. maaliskuuta 1990 Champigny-sur- Marne) on ranskalais-laosilainen jalkapalloilija, pelipaikaltaan hyökkääjä. Hän edustaa seuratasolla RC Strasbourgia, jonka joukkueissa hän on pelannut koko ammattilaisuransa. Ketkeophomphone pelasi seuran kakkosjoukkueessa, kunnes nousi ykkösjoukkueeseen vuonna 2009. Hän on pelannut sen jälkeen 25 ottelua ja tehnyt niissä viisi maalia. == Lähteet == Luokka:Ranskalaiset jalkapalloilijat Luokka:Laosilaiset jalkapalloilijat Luokka:Vuonna 1990 syntyneet Luokka:Elävät henkilöt
Ammunnan maailmanmestaruuskilpailut 1950

Vuoden 1950 ammunnan maailmanmestaruuskilpailut järjestettiin Madridissa. Mukana olivat vain haulikkolajit. Yhdysvaltain Carola Mandelista tuli ensimmäinen naismitalisti ammunnan maailmanmestaruuskisojen henkilökohtaisissa lajeissa kautta aikain. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: Trap Carlo Sala 296 Italo Bellini 293 Giulio Prati 292 Trap, joukkueet Carlo Sala Italo Bellini Giulio Prati Giacomo Prati Jean Coutzis Manfredi George Coutzis Lynardakis Mascort Amigo Serrahima V. Sarasqueta Rafael Juan Garcia Skeet Gerard Batten 98 William Mariot 94 Carola Mandel 92 ==Lähteet== * Kansainvälisen ampumaurheiluliiton (ISSF) tietokanta Luokka:Vuoden 1950 urheilu 1950 Luokka:Madridin urheilu
Keokuk

Keokuk on kaupunki Iowan osavaltiossa, Yhdysvalloissa. Se sijaitsee Mississippi-joen varrella ja kuuluu Leen piirikuntaan. Kaupungissa oli 11 427 asukasta vuonna . Ensimmäinen uudisasukas alueella oli vuonna 1820 sinne saapunut Samuel C. Muir. Kaupunki perustettiin 1837 ja se sai nimensä Sauk- intiaanien päällikkö Keokukin mukaan. Kaupungissa sijaitsi useita sairaaloita Yhdysvaltain sisällissodan aikana. Kirjailija Mark Twain asui lyhyen aikaa Keokissa 1850-luvulla. == Lähteet == Luokka:Iowan kaupungit
Aljona Kartašova

Aljona Vladimirovna Kartašova (, s. 23. tammikuuta 1982 Angarsk, Venäjän SFNT) on venäläinen naispainija, olympiamitalisti, maailman- ja Euroopan mestari. Kartašova saavutti olympiahopeaa Pekingissä 2008 sarjassa 63 kg. Loppuottelussa hän hävisi japanilaiselle Kaori Ichōlle. Ateenan kesäolympialaisissa 2004 Kartašova sijoittui samassa painoluokassa kahdeksanneksi. Maailmanmestaruuden Kartašova on voittanut kerran ja Euroopan mestaruuden kolme kertaa. EM-kilpailuista hän on voittanut yhteensä kuusi mitalia. == Lähteet == * Alyona Kartashova Biography and Olympic Results Sports Reference LLC. * Profiili foldeak.com:in painitietokannassa * Profiili FILA:n sivustolla Luokka:Venäläiset naispainijat Luokka:Venäläiset olympiamitalistit Luokka:Vuonna 1982 syntyneet Luokka:Elävät henkilöt
Jekaterina Bukina

Jekaterina Borisovna Bukina (, s. 5. toukokuuta 1987 Angarsk, Venäjän SFNT, Neuvostoliitto) on venäläinen naispainija. Bukina voitti sarjan 75 kg olympiapronssia Rio de Janeirossa 2016. Vuonna 2011 hän saavutti 72-kiloisten MM-hopeaa Istanbulista ja vuonna 2010 MM-pronssia Moskovasta sekä EM-hopeaa Bakusta. Hän saavutti 75 kg:n sarjassa EM-pronssia Vantaalta 2014 sekä hopeaa Euroopan kisoissa 2015. 76 kg:n painoluokassa hän sai EM-kilpailuista hopeaa Kaspijskista 2018 ja kultaa Roomasta 2020.International Wrestling Database == Lähteet == * Bukina, Ekaterina (RUS) International Wrestling Database === Viitteet === Luokka:Venäläiset naispainijat Luokka:Venäläiset olympiamitalistit Luokka:Vuonna 1987 syntyneet Luokka:Elävät henkilöt
Audrey Prieto

Audrey Prieto-Bokhašvili (s. 13. kesäkuuta 1980 Clermont-Ferrand) on ranskalainen naispainija ja maailmanmestari. Prieto voitti sarjan 59 kg maailmanmestaruuden Bakussa 2007. Loppuottelussa hän voitti saksalaisen Stéphanie Großin. Maailmanmestaruutensa lisäksi Prieto on saavuttanut MM- pronssia ja kolme EM-mitalia. Pekingin kesäolympialaisissa 2008 hän sijoittui sarjassa 72 kg 14:nneksi. == Lähteet == * Audrey Prieto-Bokhashvili Biography and Olympic Results Sports Reference LLC. * Profiili foldeak.com:in painitietokannassa * Profiili FILA:n sivustolla Luokka:Ranskalaiset naispainijat Luokka:Vuonna 1980 syntyneet Luokka:Elävät henkilöt
Ōtani Yoshitsugu

Ōtani Yoshitsugu (, 1558 – 21. lokakuuta 1600) oli japanilainen samurai, joka eli Azuchi-Momoyama-kaudella. Yoshitsugu syntyi vuonna 1558, ja hänen isänsä toimi joko Ōtomo Sōrinin tai Rokkaku Yoshikatan palveluksessa. Yoshitsugu sittemmin liittyi Toyotomi Hideyoshiin, ja hänet lähetettiin epäonnistuneelle Korean valtausyritykselle yhdessä Mashita Nagamorin ja Ishida Mitsunarin kanssa. Tuolloin hän sairasti lepraa, ja hänen kuntonsa muuttui jatkuvasti heikommaksi. Kun Hideyoshi menehtyi, sijaishallitsijoiden neuvostossa syntyi kiistaa vallasta. Daimiot lopulta jakaantuivat kahteen leiriin, joista toista johti Mitsunari ja toista Tokugawa Ieyasu. Kaksikon välit kiristyivät lopulta avoimeksi sodaksi, ja osapuolet kohtasivat toisensa Sekigaharan taistelussa vuonna 1600. Tuolloin Yoshitsugu oli niin huonossa kunnossa, ettei hän kyennyt seisomaan eikä taistelemaan. Hänet kannettiin seuraamaan taistelua kantotuolissa. Taistelun aikana Yoshitsugu komensi 600 samurain joukkoa, jonka lisäksi hänen tukenaan oli useiden muiden komentajien johtamat 4000 sotilasta. Huonontuneen näkönsä johdosta hän joutui kuitenkin jatkuvasti turvautumaan muiden raportteihin taistelun kulusta. Taistelun edetessä Mitsunarin joukkoihin kuulunut Kobayakawa Hideaki, joka oli sijoittunut Yoshitsugun yläpuolelle Matsuo-vuorelle, ei suostunut etenemään käskyistä huolimatta. Yoshitsugu epäili liittolaisensa aikeita, ja päätti sijoittaa osan joukoistaan turvaamaan mahdollisen hyökkäyksen selustasta. Hänen epäilyksensä osui oikeaan, sillä pian Hideaki johti joukkonsa Yoshitsugua vastaan. Tähän liittyivät myös Akaza Naoyasu, Ogawa Suketada, Kutsuki Mototsuna sekä Wakizaka Yasuharu, joiden joukkoihin kuului yli 20 000 sotilasta. Yoshitsugu onnistui hetken taistelemaan vastaan, ja jopa ajoi Hideakin joukot takaisin vuoren puoliväliin, mutta lopulta hänen joukkonsa murtuivat ylivoiman edessä. Saatuaan tiedon häviöstä, Yoshitsugu pyysi alaistaan auttamaan häntä seppukussa. ==Lähteet== * Luokka:Daimiot Luokka:Vuonna 1558 syntyneet Luokka:Vuonna 1600 kuolleet
Irina Tsirkevitš

Irina Tsirkevitš (s. 6. lokakuuta 1986 Babruisk, Valko-Venäjän SNT) on valkovenäläinen naispainija. Tsirkevitš on voittanut painijanurallaan kolme EM-pronssimitalia 67 kilogramman painoluokasta. == Lähteet == * Profiili foldeak.com:in painitietokannassa * Profiili FILA:n sivustolla Luokka:Valkovenäläiset naispainijat Luokka:Vuonna 1986 syntyneet Luokka:Elävät henkilöt
Fancy Pants Adventures

Fancy Pants Adventures on Brad Bornen luoma sarja ilmaisia selainpelejä. == Julkaisut == Peli on julkaistu erillisinä maailmoina. Kolme maailmaa on julkaistu tähän mennessä. Ensimmäinen maailma julkaistiin 14.3.2006, maailma 2 9.1.2008 ja maailma 3 5.4.2012. Brad Borne teki myös Fancy box -nimisen pelin, jossa on suurimmaksi osaksi pelaajien itsetekemiä tasoja. Brad Borne ilmoitti aloittavansa työskentelyt maailma 3:sen kanssa vuonna 2009, mutta alkoikin ennen pelin ilmestymistä työskennellä konsoliversion parissa. Konsoliversion kehittivät Brad Borne ja Over the Top Games ja se julkaistiin EA 2D:n toimesta Playstation Networkiin 19.4.2011 ja Xbox Live Arcadeen 20.4.2011. == Pelaaminen == Pelin pelattava hahmo on Fancy Pants Man, jota pelaaja ohjaa. Hahmoja ohjataan avoimilla tasoilla, jotka sisältävät esteitä ylitettäväksi ja vihollisia väistettäväksi tai tuhottavaksi. Vihollisia ovat esimerkiksi hämähäkki, etana ja asetta kantava hiiri. Pelin moninpeli tuki on vain tietyillä alustoilla. == Lähteet == == Aiheesta muualla == * BorneGames.com Brad Bornen sivusto Luokka:Vuoden 2006 videopelit Luokka:Android-pelit Luokka:Flash-pelit Luokka:IOS-pelit Luokka:Mac OS -pelit Luokka:PlayStation 3 -pelit Luokka:PlayStation Network -pelit Luokka:Xbox 360 Live Arcade -pelit Luokka:tasohyppelyt Luokka:Selainpelit Luokka:Yhdysvalloissa kehitetyt videopelit
The Recruit

The Recruit, televisioesityksessä myös The Recruit – agenttikokelas Viitattu 13.5.2011. () on yhdysvaltalainen toimintatrilleri vuodelta 2003. Elokuvan on ohjannut Roger Donaldson. Sen pääosissa esiintyvät Colin Farrell (James Clayton) ja Al Pacino (Walter Burke). == Näyttelijät == ==Lähteet== ==Aiheesta muualla== * Luokka:Vuoden 2003 yhdysvaltalaiset elokuvat Luokka:Yhdysvaltalaiset toimintatrillerit Luokka:Roger Donaldsonin ohjaamat elokuvat Luokka:Kurt Wimmerin käsikirjoittamat elokuvat
Seitsemän ilon kyyneleet

Seitsemän ilon kyyneleet on Remu Aaltosen elämäkerrallinen kirja, jonka on toimittanut Nina Honkanen. Teoksen on julkaissut Otava vuonna 1998. Teoksen valokuvat ovat Henrik Schüttin. == Lähteet == == Aiheesta muualla == * Risto Heikkinen: Remu Aaltosen opas ihmismaiseen elamaan. Agricola 8.8.1998. Luokka:Suomalaiset elämäkerrat ja muistelmat Luokka:Vuoden 1998 kirjat
Fysikaaliset tieteet

Fysikaaliset tieteet ovat ryhmä luonnontieteitä, joiden tutkimuskohteena on epäorgaaninen maailma. Orgaanista maailmaa tutkiva tiede on biologia. Tyypillisesti fysikaalisiin tieteisiin luetaan * tähtitiede * fysiikka * kemia * geotieteet == Lähteet == Luokka:Luonnontieteet
Vuosikirja (runokirja)

Vuosikirja on Jarkko Tontin vuonna 2006 ilmestynyt esikoisrunokokoelma. == Vastaanotto == Teokselle myönnettiin Kalevi Jäntin kirjallisuuspalkinto, ja se oli ehdolla Helsingin Sanomain esikoiskirjapalkinnon saajaksi. Kalevi Jäntin palkintolautakunnan mukaan "Jarkko Tontti tulee suomalaiseen runouteen varmaotteisella, luontevalla ja levollisesti hengittävällä säkeellä. Vuosikirjan historiallisissa näyissä kuulemme haavikkolaisia äänenpainoja, komeissa roolirunoissa mahdikkaat kuvat taittuvat monipohjaiseen ironiaan." Helsingin Sanomiin teoksen arvostelleenJukka Koskelaisen mukaan "Jarkko Tontin Vuosikirja on ylenpalttinen kokoelma." Runojen tyyli ja ote ovat 60-lukulaista. Suomen Kuvalehden arvioitsijan Joni Pyysalon mukaan teoksessa on ajatusta, ja hän pitää sitä lupaavana.Suomen Kuvalehti 21/2006. s. 76 Verkossa, tilaajille == Käännöksiä == Teoksen runoja on käännetty saksaksi, englanniksi, ranskaksi, espanjaksi, italiaksi, puolaksi, sloveniaksi, viroksi, japaniksi, tšekiksi, portugaliksi, kreikaksi, latinaksi, romaniaksi, kroatiaksi ja venäjäksi. == Muuta == Vuosikirjan runo Saisi oman talon oli mukana Minna Joenniemen juontamassa YLE TV1:n Runoraati-ohjelmassa keväällä 2007. == Lähteet == == Aiheesta muualla == * Niina Holm: Historiaa kirjoittamassa. Kiiltomato 3.4.2006. * Jukka Koskelainen: Miltä tuntuu, kun kiintopisteet pakenevat. Helsingin Sanomat 3.5.2006. * Teoksesta kirjailijan sivuilla. * Teoksen runoja ääneen luettuna ja käännöksinä eri kielille. Lyrikline.org. Luokka:Suomalaiset runokokoelmat Luokka:Vuoden 2006 kirjat
Jacasser

Jacasser on Jarkko Tontin vuonna 2009 ilmestynyt toinen runokokoelma. == Vastaanotto == Kirjallisuudentutkija Outi Oja kirjoitti teoksesta vuonna 2010 Nuoressa Voimassa: "Pidän Tontin uusinta hänen toistaiseksi parhaimpana teoksenaan."Nuori Voima 1/2010. Helsingin Sanomien kirja-arvostelun (11.12.2009) mukaan: "Toisessa runokokoelmassaan Jacasser Jarkko Tontti maalaa länsimaisen miehen mielenmaisemaa historian saatossa Rooman valtakunnasta tähän päivään ja eri ikävaiheissa syntymästä kuolemaan. Lopputulos ei ole hullumpi." Suomen Kuvalehden (5/2010) arvioitsija totesi: "Roolihenkilö Jacasser pohtii, historiaa, politiikkaa, lapsuutta, isyyttä, rakkautta, ystävyyttä ja yksinäisyyttä sekä kirjojen ja kirjoittamisen merkitystä." Runouslehti Tuli & Savussa (4/2009) Venla Rossi kirjoitti teoksesta: "Jarkko Tontin toinen runokokoelma Jacasser on niin trendikäs kuin runokokoelman nyt on mahdollista olla!" Kauppalehti Option (29.10.2009) kirja-arvostelijan mukaan: "Jarkko Tontti ei ole vielä neljääkymmentäkään, mutta hänen runollinen alter egonsa on vuosisatamme mies ja enemmänkin." == Käännöksiä == Teoksen runoja on käännetty saksaksi, englanniksi, ranskaksi, espanjaksi, italiaksi, puolaksi, sloveniaksi, viroksi, japaniksi, portugaliksi, kreikaksi, latinaksi, romaniaksi, kroatiaksi ja venäjäksi. == Lähteet == == Aiheesta muualla == * Maija Kauhanen: Unelma siitä ettei olisi mies. Helsingin Sanomat 11.12.2009. * Jani Saxell: Taiteilijan omakuva kahdelta vuosituhannelta. Kiiltomato.net 9.11.2009. * Teoksesta kirjailijan sivuilla. Luokka:Suomalaiset runokokoelmat Luokka:Vuoden 2009 kirjat
Turkin juutalaiset

Turkin juutalaiset ovat Turkissa asuvia juutalaisia. Osa heistä polveutuu 1400-luvun lopulla maahan Espanjasta tulleista sefardijuutalaisista. Pieni osa polveutuu myös aškenaseista. Juutalaisten määräksi Turkissa on arvioitu noin 23 000\. Juutalaiset puhuvat turkin lisäksi ladinoa ja jiddišiä. ==Historia== Turkin juutalaiset ovat peräisin monelta suunnalta kuten Anatoliasta, Balkanilta ja Lähi-idän alueilta. Osa on Espanjasta vuonna 1492 karkotettujen juutalaisten jälkeläisiä. Lähi-idässä oli osmanivalloitusten aikana paljon juutalaisia, joista osa muutti kauppiaina Bursaan tai Istanbuliin. Juutalaiset saivat yleensä elää Osmanivaltiossa rauhassa, vaikka heitä rajoittivat dhimmi- säännöt. Pahin vaino oli Mehmed IV:n (1648–1687) aikana, jolloin juutalaisista tehtiin syyllisiä Konstantinopolin paloon vuonna 1660. Heidät pakotettiin myymään omaisuutensa muslimeille ja sitten karkotettiin. Seuraavana vuonna juutalaiset velvoitettiin pukeutumaan tunnistamista helpottavalla tavalla, heidän omaisuuttaan takavarikoitiin ja synagogia hävitettiin. Vuosina 1663–1687 juutalaisten hovilääkärien ja muiden virkamiesten oli pakko julkisesti kääntyä islamiin. Juutalaiset korvattiin korkeissa viroissa kreikkalaisilla ortodokseilla. Juutalaisten asema turvattiin Lausannen sopimuksessa vuonna 1923, mutta heitä pidetään silti toisen luokan kansalaisina. Myös sopimuksen jälkeen juutalaisiin ja muihin ei-islamilaisiin vähemmistöihin on kohdistettu väkivaltaa. Valtio ei esimerkiksi puuttunut väkijoukkojen juutalaisia vastaan harjoittamaan väkivaltaan Traakiassa vuonna 1934 ja Istanbulissa vuonna 1955. Vuosina 1941 ja 1942 ei-muslimeita pakkovärvättiin työpataljooniin ja vuonna 1942 astui voimaan heitä syrjivä omaisuusvero. 1960-luvulta lähtien ei-muslimien hallitsemien säätiöiden ja järjestöjen omaisuutta on takavarikoitu. Nykypäivänä suurin osa Turkin juutalaisista asuu Istanbulissa. Lisäksi Izmirissä (Smyrnassa) asuu noin 2 500 juutalaista. Muualla juutalaisten määrä on erittäin pieni. Istanbulissa on 19 synagogaa, joista yksi on aškenasien. ==Kulttuuri== Suurin osa Turkin juutalaisten lapsista käy valtion kouluja, joissa opetus tapahtuu turkiksi. Istanbulissa juutalaisilla on juutalaisyhteisön ylläpitämät ala- ja yläkoulut ja alakoulu Izmirissä. Niissä opetus tapahtuu pääasiassa turkiksi, mutta myös hepreaa opiskellaan. Ladinoa eli juutalaisespanjaa puhuu enää noin 8000 henkeä, vaikka kieltä on pyritty ylläpitämään. ==Lähteet== Juutalaiset Luokka:Juutalaisuus maittain Juutalaiset
Rovaniemi Marathon

Rovaniemi Marathon on joka vuosi järjestettävä maratontapahtuma Rovaniemellä. Se juostaan perinteisesti kesä-heinäkuun vaihteessa, juhannuksen jälkeisenä lauantaina. Tapahtumaa on järjestetty vuodesta 1996 alkaen.URHEILUTAPAHTUMA KAUPUNGISSA - Näkökulmia juoksutapahtuman matkailulliseen kehittämiseen Juoksulajeja ovat maraton, puolimaraton, pyörätuolikelaus, kymppi ja lasten minimaraton. Yleisen kilpasarjan lisäksi kilpailut on jaettu ikäluokkiin viiden vuoden välein. Maratonin lähtö tapahtuu rovakadulta ja reitti kulkee pääosin Kemijoen varrella. Marathonin järjestävät Arctic Marathon Club ja Rovaniemi Roadrunners. == Lähteet == ==Aiheesta muualla== * Rovaniemi Marathonin kotisivut Luokka:Maratonit Luokka:Rovaniemen urheilutapahtumat
Wakefieldin tuomiokirkko

Wakefieldin tuomiokirkko () on Englannin kirkon Wakefieldin hiippakunnan tuomiokirkko. Vanhin osa, pohjoisseinä, on rakennettu noin vuonna 1150 ja viimeisimmät työt saatiin päätökseen 1904. Kirkon nykyisen ulkonäön merkittävin suunnittelija on George Gilbert Scott, joka piirtämiä merkittäviä kunnostustöitä toteutettiin 1800-luvun jälkipuoliskolla. Hän uusi kirkon tornin pintarakenteen ja lisäsi siihen uuden huipun. Alttaritaulun viimeisteleminen jäi Scottin pojan huoleksi. Vuonna 1888 kirkko kohosi katedraaliksi, ja John Loughborough Pearson sai suunnitella siihen uuden itäsiiven. == Lähteet == == Aiheesta muualla == *Wakefieldin katedraalin sivusto Luokka:Englannin katedraalit Luokka:West Yorkshiren rakennukset ja rakennelmat Luokka:Kivikirkot
Jonathan Clements

Jonathan Clements (s. 9. heinäkuuta 1971) on brittiläinen kirjailija ja käsikirjoittaja, joka on kirjoittanut muun muassa Kungfutsen, Koxingan ja Qin Shi Huangdin elämäkerrat. Hän kirjoittaa myös kuukausittain kolumneja Neo- lehteen, sekä oli luomassa japanilaisia draama- ja animesarjoja käsitteleviä tietosanakirjoja. Clements puhuu sekä kiinaa että japania, ja suuri osa hänen teoksistaan sijoittuukin Itä-Aasiaan. Tämän lisäksi hänen aiheisiinsa on kuulunut muun muassa viikingit, Mao Zedong ja Mannerheim. == Suomennetut teokset == * == Muita teoksia == * == Aiheesta muualla == * Muramasa Industries – Jonathan Clementsin viralliset sivut * Aasian halki ratsasti juro Mannerheim. Helsingin Sanomat 15.3.2009. * Englantilainen Mannerheimin jalanjäljillä . Länsi-Savo 2.8.2009. Luokka:Brittiläiset kirjailijat Luokka:Vuonna 1971 syntyneet Luokka:Elävät henkilöt
Liettuan ja Valko-Venäjän kommunistinen puolue

Liettuan ja Valko-Venäjän kommunistinen puolue (, ) tai Liettuan ja Valko- Venäjän bolševikit oli Liettualais-valkovenäläisessä sosialistisessa neuvostotasavallassa toiminut kommunistinen, marxilais-leniniläinen puolue. Puolue syntyi helmikuussa 1919, kun Liettuan kommunistinen puolue ja Valko- Venäjän kommunistinen puolue yhdistettiin. Puolue hajosi marraskuussa 1920 Liettualais-valkovenäläisen neuvostotasavallan hajottua. Hajoamisen jälkeen Liettuan ja Valko-Venäjän kommunistiset puolueet jatkoivat toimintaansa erillään toisistaan. ==Katso myös== * Liettuan sosialistinen neuvostotasavalta (1918-1919) * Valko-Venäjän sosialistinen neuvostotasavalta (1919) * Bolševikit ==Lähteet== Luokka:Kommunistiset puolueet
Remusanakirja

Remusanakirja on rockmuusikko Remu Aaltosen kielenkäytöstä kertova kirja, jonka on kirjoittanut Jukka Annala. Remu Aaltonen on tunnettu vapaamuotoisesti englantia käyttävistä sanoituksistaan kuten ”Get On” tai ”Let’s born to rock” ja omaperäisestä slangistaan. == Lähteet == == Aiheesta muualla == Luokka:Kirjat musiikista Luokka:Suomalaiset tietokirjat Luokka:Vuoden 1998 kirjat
Lumenpudottaja

Lumenpudottaja on kattojen lumitilanteen hallinnan ja lumen turvallisen ja hallitun alassaattamisen suorittavasta henkilöstä käytettävä ammattinimike. Lumenpudottajan tehtävänä on erilaisia työvälineitä hyväksi käyttäen turvata kattorakenteiden kunnossa pysyminen poistamalla kattojen päältä ylimääräinen lumi. Tärkeintä lumenpudottajan työssä on lumen pudottaminen turvallisesti katoilta ja sen jälkeen katolta pudonneen lumenluonti katutasosta. Katoilta pudotetun lumen siirtäminen voidaan tosin joissain tilanteissa ulkoistaa myös ulkopuolisille toimijoille. Nykyään lumenpudotuksen apuvälineiksi on kehitetty erilaisia laitteita, mutta ammattikäytössä perinteinen lapio on usein todettu lumikolan ohella parhaaksi työvälineeksi. Työ vaatii tarkkuutta, tasapainoa ja hyvää fyysistä kuntoa. Lumenpudottajan työ on ryhmätyötä, ja ammatissa tapahtuu paljon tapaturmia. Lumenpudottajilta edellytetään valppautta, ripeyttä ja tarkkuutta. Lumenpudottajan työt ovat kausityötä. Luokka:Lumi Luokka:Puhtaus- ja kiinteistöpalvelualan ammatit
Ammunnan maailmanmestaruuskilpailut 1897

Vuoden 1897 ammunnan maailmanmestaruuskilpailut järjestettiin Lyonissa. Kyseessä olivat kautta aikain ensimmäiset maailmanmestaruuskilpailut ammunnassa. Ohjelmassa oli ainoastaan kivääriammunta ja mitalit jaettiin kaikkiaan viidessä eri lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Frank Jullien 942 Ole Østmo 910 Karl Ehrensberger 886 300 m vapaakivääri, asennot, joukkueet Karl Ehrensberger Alcide Hirschy Friedrich Lüthi Frank Jullien Louis Richardet Olaf Frydenlund Jens Jensen Ferdinand Larsen Ole Østmo Henry Skoftestad Auguste Cavadini Maxime Lardin Maurice Lecoq Leon Moreaux Alphonse Violet 300 m vapaakivääri, makuu Frank Jullien 324 Enrico Ghisler 318 Ole Østmo 315 300 m vapaakivääri, polvi Frank Jullien 321 Alcide Hirschy 312 Henrik Sillem 304 300 m vapaakivääri, pysty Ole Østmo 302 Frank Jullien 298 Henrik Sillem 295 ==Lähteet== * Kansainvälisen ampumaurheiluliiton (ISSF) tietokanta Luokka:Vuoden 1897 urheilu 1897 Luokka:Lyonin urheilu Luokka:Ranskan ampumaurheilu Luokka:Ranskan urheilutapahtumat
Grosse Pointe Blank – Palkkamurhaaja pikkukaupungista

Grosse Pointe Blank – Palkkamurhaaja pikkukaupungista (televisioesityksessä käytetty myös nimeä Grosse Pointe Blank – palkkamurhaaja pikkukaupungissa) on vuonna 1997 julkaistu George Armitagen ohjaama elokuva. Se on lajityypiltään toiminnallinen musta komedia. Elokuvassa nähdään pääroolissa olevan John Cusackin lisäksi peräti kolme hänen sisarustaan; hänen siskonsa Joan sivuroolissa päähenkilön sihteerinä sekä hänen siskonsa Ann ja veljensä Bill pikkurooleissa. ==Tarina== Palkkamurhaaja Martin Q. Blank (John Cusack) päätyy keikan myötä vanhaan kotikaupunkiinsa Grosse Pointeen, jossa järjestetään samaan aikaan myös luokkakokous. ==Rooleissa== ==Aiheesta muualla== * Luokka:Vuoden 1997 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset rikoselokuvat Luokka:Yhdysvaltalaiset mustan komedian elokuvat
Gold Coastin lentoasema

Gold Coastin lentoasema eli Coolangattan lentoasema on julkinen lentoasema, joka sijaitsee Gold Coastissa, Australiassa. Lentoasema on Australian kuudenneksi vilkkain, ja vuosina 2009–2010 kentän kautta kulki 5 479 255 matkustajaa. Lentoyhtiöitä, jotka operoivat kentällä, ovat Air New Zealand, AirAsia X, Airnorth, Jetstar Airways, Tigerair Australia ja Virgin Australia. Vuoteen 1999 asti lentoasema tunnettiin nimellä Coolangattan lentoasema. ==Lähteet== == Aiheesta muualla == Luokka:Australian lentoasemat Lentoasema
Strand

Strand voi tarkoittaa seuraavia: == Paikkoja == * Strand, kunta Norjassa, Rogalandin läänissä * Strand, taajama Sortlandin kunnassa Norjassa * Strand, taajama Vännäsin kunnassa Ruotsissa * Strand, Trafalgar Squarelta Fleet Streetille johtava katu Lontoossa == Henkilöitä == * Andreas Strand (1889–1958), norjalainen voimistelija * Anne Lilia Berge Strand, Annie (s. 1977), norjalainen popmuusikko * Börje Strand (1935–1977), suomalainen pikajuoksija * Chick Strand (1931–2009), yhdysvaltalainen elokuvantekijä * Harald Christian Strand Nilsen (s.1971), norjalainen alppihiihtäjä * Joakim Strand (s. 1982), suomalainen kansanedustaja * Jörgen Strand (s. 1962), ahvenanmaalainen poliitikko * Lennart Strand (1921–2004), ruotsalainen keskimatkojen juoksija * Lina Strand (s. 1988), ruotsalainen suunnistaja ja maailmanmestari * Mark Strand (1934–2014), yhdysvaltalainen runoilija * Paul Strand (1890–1976), yhdysvaltalainen valokuvaaja * Pål Strand (s. 1976), norjalainen jalkapalloilija * Roar Strand (s. 1970), norjalainen jalkapalloilija * Staffan Strand (s. 1976), ruotsalainen korkeushyppääjä * Stig Strand (s. 1956), ruotsalainen alppihiihtäjä * Tove Strand (s. 1946), norjalainen poliitikko ja ministeri ==Entinen nimi== *Fanny Horn Birkeland, o.s. Welle-Strand Horn (s. 1988), norjalainen ampumahiihtäjä. == Muita merkityksiä == * Strand Hotel, hotelleja useissa paikoissa ** Strand Hotel, hotelli Helsingissä ** Strand Hotel, hotelli Myanmarissa ** Strand Hotel, hotelli Tukholmassa * Finnkino Strand, elokuvateatteri Lappeenrannassa * The Strand Magazine, brittiläinen vuosina 1891–1950 julkaistu aikakauslehti Luokka:Luettelot henkilöistä sukunimen mukaan
I/JR 50 (jatkosota)

Jalkaväkirykmentti 50:n I Pataljoona (I/JR 50) oli jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta JR 50 :tä == Perustaminen == Pataljoona perustamisesta vastasi Keski-Pohjanmaan sotilaslääniin Sisä-Suomen suojeluskuntapiiri. Pataljoona perustettiin Saarijärven suojeluskuntatalolla pääosin saarijärveläisistä. Poikkeuksen muodosti Pylkönmäen kansakoululla perustettu 3. komppania, jonka henkilöstö oli pääosin pylkönmäkeläisiä. Sen henkilövahvuus oli perustamisen jälkeen 27 upseeria, 135 aliupseeria ja 669 miestä, yhteensä 831. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. == Taistelut == Pataljoonan sotatie on kuvattu pääosin JR 50 koskevassa osassa. ==Komentajat== * Majuri Väinö Lieska 17. kesäkuuta - 17. joulukuuta 1941 (siirto ikänsä vuoksi JvKoulK 21:een) * Kapteeni Kaarlo Lehtisaari 17. joulukuuta 1941 - 1. elokuuta 1942 (haavoittui) * Kapteeni/majuri Viljo Sarta 16. elokuuta 1942 - 28. kesäkuuta 1944 (haavoittui) * Kapteeni Päiviö Hetemäki 28. kesäkuuta - 7. lokakuuta 1944 (haavoittui) * Kapteeni R. Myöhänen 7. lokakuuta 1944 - ==Lähteet== * * * Luokka:Jatkosodan_suomalaiset_jalkaväkipataljoonat
Walter Catlett

Walter Catlett (4. helmikuuta 1889 San Francisco, Kalifornia – 14. marraskuuta 1960 Woodland Hills, Kalifornia) oli yhdysvaltalainen näyttelijä. Hän aloitti esiintymällä teatterissa syntymäkaupungissaan San Franciscossa. Hän siirtyi vuonna 1911 New Yorkiin, jossa hän esiintyi muun muassa useissa Ziegfeld Follies -revyissä. Elokuvissa Catlett aloitti jo mykkäelokuvien aikakaudella ja hän jatkoi niissä esiintymistä aina viimeisiin elinvuosiinsa saakka. Hänen viimeiseksi elokuvakseen jäi vuonna 1957 valmistunut Voittamaton rakkaus. Catlett on saanut tähden Hollywood Walk of Famelle. == Valikoitu filmografia == * Etusivu uusiksi (The Front Page, 1931) * Platinapommi (Platinum Blonde, 1931) * Hätä ei lue lakia (Bringing Up Baby, 1938) * Pinocchio (elokuva) (1940), ääninäyttelijänä * Voittamaton rakkaus (Beau James, 1957) == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1889 syntyneet Luokka:Vuonna 1960 kuolleet
II/JR 50 (jatkosota)

Jalkaväkirykmentti 50:n II pataljoona (II/JR 50) oli jatkosotaan kesäkuussa 1941 perustettu pataljoona. Pataljoona oli osa 11. divisioonaan kuulunutta Jalkaväkirykmentti 50 :tä. == Perustaminen == Pataljoonan perustamisesta vastasi Keski-Pohjanmaan sotilaslääniin Sisä-Suomen suojeluskuntapiirissä. Pataljoona perustettiin Viitasaaren suojeluskuntatalolla viitasaarelaisista täydennettynä pihtiputaalaisilla. Se kuljetettiin lotjilla Keitelettä pitkin Viitasaarelta rykmentin okoontumipaikkalle Suolahteen. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. == Taistelut == Pataljoonan sotatie on kuvattu pääosin JR 50 koskevassa osassa. ==Komentaja== * Kapteeni Karvonen 18. kesäkuuta - 2. heinäkuuta 1941 (siirto) * Kapteeni Jukka Sammalkorpi 2. - 15. heinäkuuta 1941 (siirto KvOs 10:n komentajaksi) * Kapteeni (majuri) E. A. Väänänen 15. heinäkuuta 1941 - 11. helmikuuta 1943 (siirto 11. DE) * Kapteeni (majuri) K. O. Manninen 25. helmikuuta 1943 - 07. marraskuuta 1944 * Kapteeni O. Metsäpelto 07. marraskuuta 1944 - ==Lähteet== * * * Luokka:Jatkosodan_suomalaiset_jalkaväkipataljoonat
Kickboxer 2

Kickboxer 2 () on vuonna 1991 ensi-iltansa saanut yhdysvaltalainen urheiluelokuva. Se on jatko-osa vuoden 1989 Kickboxerille. Elokuvan on ohjannut Albert Pyun ja käsikirjoittanut David S. Goyer. Pääosissa näyttelivät muun muassa Sasha Mitchell, Peter Boyle, Dennis Chan ja Michel Qissi. ==Juoni== David Sloane on Sloane veljeksistä nuorin, joka pitää yllä veljiensä kuoleman jälkeen Sloanien potkunyrkkeilyn dynastiaa ja heidän perustamaansa harjoitussalia. Rahapula on kuitenkin ajaa salin nurin ja se pakottaa Davidin palaamaan takaisin kehään kahden vuoden tauon jälkeen. Ainut vastus tulee uudesta potkunyrkkeilyn organisaatiosta, jota johtaa Justin Maciah. Raskaansarjan mestariksi julistettu Neil Vargas häviää kuitenkin ottelunsa Davidille, joka herättää vanhan vihollisen Tong Pon huomion. David kuitenkin ehtii ilmoittaa ottelun jälkeen lopettavansa uransa. Tong Pon manageri Sanga palkkaa tämän myötä muutaman roiston polttamaan Sloanen harjoitussalin. Tuhopolton seurauksena he ampuvat Davidia jalkaan ja palon seurauksena pieni poika kuolee tulipalon seurauksena. Sairaalassa ollessaan Davidin paras oppilas Brian loikkaa Maciahin potkunyrkkeilyn organisaatioon ja ottelee tiensä mestaruusotteluun saakka. David kuntoutuu Kurtin entisen opettajan Xianin avulla, joka on lentänyt Yhdysvaltoihin Thaimaasta. Brian kutsuu Davidin katsomaan otteluaan, joka saa viime hetkellä yllättävän käänteen, kun viime hetkillä Brianin vastustaja vaihdetaan Tong Poksi. Ottelu jää Brianin viimeikseksi, kun Tong Po tappaa hänet kehään. David joutuu hyväksymään Tong Pon haasteen ja ottelee häntä vastaan muinaisen thainyrkkeilyn tapaan, kuten vuosia sitten veljensä Kurt. == Rooleissa == ==Julkaisut== Elokuva julkaistiin Yhdysvalloissa DVD:lle vuonna 2003.Kickboxer 2 DVD dvdempire.com 15.7.2003 Viitattu 16.4.2011 ==Lähteet== Luokka:Vuoden 1991 yhdysvaltalaiset elokuvat Luokka:Yhdysvaltalaiset toimintaelokuvat Luokka:Elokuvat kamppailulajeista Luokka:Yhdysvaltalaiset independent-elokuvat Luokka:Albert Pyunin ohjaamat elokuvat Luokka:David S. Goyerin käsikirjoittamat elokuvat
Cray (joki)

Cray on noin 14 kilometriä pitkä joki Englannissa. Se saa alkunsa Lontoossa Bromleyn alueella sijaitsevasta Orpington Pondista ja laskee Darentjokeen, joka puolestaan on Thamesin sivujoki. == Aiheesta muualla == *Cray-joki Waterscape.com-sivustolla Luokka:Lontoon joet Luokka:Thamesin vesistö
Dead Silence

Dead Silence on vuonna 2007 ensi-iltansa saanut yhdysvaltalainen kauhuelokuva. Elokuvan ohjasi James Wan ja käsikirjoitti Leigh Whannell, jotka ovat tunnettuja myös Saw-elokuvasta. Dead Silencen pääosissa esiintyvät Ryan Kwanten, Judith Roberts, Donnie Wahlberg ja Amber Valletta. == Näyttelijät == ==Lähteet== == Aiheesta muualla == * * Luokka:Vuoden 2007 yhdysvaltalaiset elokuvat Luokka:Yhdysvaltalaiset kauhuelokuvat Luokka:James Wanin ohjaamat elokuvat
Steffen Freund

Steffen Freund (s. 19. tammikuuta 1970 Brandenburg, DDR) on saksalainen jalkapallovalmentaja ja entinen keskikenttäpelaaja. Heinäkuusta 2012 lähtien hän on toiminut Tottenham Hotspurin apulaisvalmentajana. Freund voitti Saksan riveissä Euroopan-mestaruuden vuonna 1996. Seuratasolla hänen merkittävimmät saavutuksensa tulivat Borussia Dortmundissa. == Ura pelaajana == Freund oli pelipaikaltaan keskikenttäpelaaja. Hän pelasi yleensä puolustavassa roolissa. Freund pelasi Saksan maajoukkueessa 21 ottelua vuosina 1995–1998. Hän edusti Saksaa EM-kilpailujen 1996 lisäksi MM-kilpailuissa vuonna 1998. Freund edusti seuratasolla Saksan demokraattisen tasavallan Oberligassa Stahl Brandenburgia, Saksan liittotasavallan Bundesliigassa Schalkea, Borussia Dortmundia ja Kaiserslauternia sekä Englannin Valioliigassa Tottenham Hotspuria ja Leicester Cityä. Hän saavutti Borussia Dortmundin riveissä kaksi Saksan-mestaruutta sekä Mestarien liigan ja Intercontinental Cupin voitot. == Saavutukset pelaajana == *Euroopan-mestaruus 1996 *Saksan-mestaruus 1995, 1996 *Mestarien liiga 1997 *Intercontinental Cup 1997 *Englannin liigacup 1999 == Ura valmentajana == Peliuransa jälkeen Freund on tehnyt uraa valmentajana. Hän aloitti vuonna 2006 Saksan jalkapalloliiton palveluksessa U20-maajoukkueen apulaisvalmentajana ja toimi Afrikan mestaruuskisojen 2008 ajan Berti Vogtsin apuvalmentajana Nigerian maajoukkueessa. Heinäkuussa 2009 Freundista tuli Saksan U16-maajoukkueen päävalmentaja. Freund trainiert DFB U16 Freundin johdolla Saksan juniorit voittivat U17-ikäluokan EM-hopeaa 2011 häviämällä loppuottelussa Alankomaille. Lisäksi hän johdatti joukkueensa pronssille U17-MM-kisoissa 2011. Heinäkuussa 2012 Freund jätti tehtävänsä Saksan juniorivalmennuksessa ja siirtyi André Villas-Boasin apuvalmentajaksi Tottenham Hotspuriin. Freund wird Co-Trainer von Villas-Boas == Saavutukset valmentajana == * U17 EM-hopeaa: 2011 * U17 MM-pronssia: 2011 == Lähteet == Luokka:Saksalaiset jalkapalloilijat Luokka:Vuonna 1970 syntyneet Luokka:Elävät henkilöt Luokka:Jalkapallon Euroopan mestarit
Claudio Ramiadamanana

Claudio Ramiadamanana (s. 22. elokuuta 1988 Antananarivo) on madagaskarilainen jalkapalloilija, pelipaikaltaan hyökkääjä. Hän edustaa seuratasolla Ranskan Championnat Nationalissa pelaavaa US Orléansia. Ramiadamanana aloitti uransa Madagaskarin pääsarjassa pelanneessa Académie Ny Antsikassa. Hän siirtyi vuonna 2008 thaimaalaiseen Muangthong Unitediin, jossa hän pelasi vuoden ja oli nostamassa seuran maan pääsarjaan ennen lähtöään Ranskaan. Ramiadamanana pelasi SO Romorantinaisissa, mutta on ollut nykyisessä seurassaan vuodesta 2010 lähtien. Ramiadamanana on pelannut Madagaskarin maajoukkueessa 12 ottelua ja tehnyt niissä kolme maalia. Hän on osallistunut muun muassa vuoden 2010 MM- kisojen karsintaan, joissa hän pelasi yhden ottelun Botswanaa vastaan. == Lähteet == Luokka:Madagaskarilaiset jalkapalloilijat Luokka:Vuonna 1988 syntyneet Luokka:Elävät henkilöt
José Emilio Amavisca

José Emilio Amavisca Gárate (s. 19. kesäkuuta 1971 Laredo, Kantabria, Espanja) on espanjalainen entinen jalkapalloilija. Amavisca voitti Espanjan riveissä kultaa Barcelonan olympiaturnauksessa 1992. Hän pelasi vuosina 1994–1997 15 A-maaottelua tehden yhden maalin ja kuului joukkueeseen 1996 EM-kilpailuissa. Amavisca edusti Real Madridia vuosina 1994–1998. Hän voitti seuran riveissä Espanjan-mestaruuden vuosina 1995 ja 1997 sekä Mestarien liigan ja Intercontinental Cupin vuonna 1998. Amavisca pelasi ammattilaisena vuosina 1989–2004. Hänen muut seuransa pääsarjatasolla olivat Valladolid, Santander, La Coruña ja Espanyol. Amavisca pelasi yleensä keskikentän laidalla hyökkäävässä roolissa. Hän pystyi pelaamaan myös hyökkääjänä. Luokka:Espanjalaiset jalkapalloilijat Luokka:Espanjalaiset olympiavoittajat Luokka:Vuonna 1971 syntyneet Luokka:Elävät henkilöt
Verbania

Verbania on Verbano-Cusio-Ossolan maakunnan pääkaupunki Italian Piemontessa. Kaupunki sijaitsee Maggiorejärven rannalla. Verbanian naapurikunnat ovat Arizzano, Baveno, Cambiasca, Cossogno, Ghiffa, Gravellona Toce, Laveno- Mombello, Mergozzo, Miazzina, San Bernardino Verbano, Stresa ja Vignone. == Nähtävyyksiä == Verbaniassa sijaitseva Villa Taranton puutarha on nähtävyys. Skotlantilaiskapteeni Neil Boyd Mc Eacharn keräsi kasviharvinaisuuksia kaikkialta maailmasta ja loi yhdistelmän brittiläistä ja italialaista puutarhaa suihkulähteineen. == Lähteet == == Aiheesta muualla == Luokka:Piemonten kaupungit Luokka:Verbano-Cusio-Ossolan maakunnan kunnat
Roolipelimanifesti

Roolipelimanifesti on toimittaja Juhana Petterssonin kirja roolipelaamisesta. Teos ilmestyi Liken kustantamana vuonna 2005. == Lähteet == == Aiheesta muualla == * Sami Koponen: Roolipelimanifesti. Roolipelit.net 26.1.2006. * Jussi Ahlroth: Hyvä pelinavaus. Helsingin sanomat 23.7.2005. Luokka:Suomalaiset tietokirjat Luokka:Vuoden 2005 kirjat
Lasisienet

Lasisienet (Hexactinellida, myös Hyalospongiae tai Triaxonia) ovat melko harvinaisia, hauraita ja pitkäikäisiä merten sienieläimiä, joiden runko muodostuu lähes puhtaasta silikaatista muodostuneista neulamaisista rakenteista. Rungon halkaisija voi olla jopa metrin mittainen ja niiden pehmytosat muodostuvat jättimäisistä monitumaisista synsytiumeista tai solusitkoksista. Lasisienet elävät ainoastaan merissä ja pääsääntöisesti syvissä vesissä. Kuvattuja lajeja on 500 ja ne ovat tärkeä osa merien pohjamutien eliöyhteisöjä. Niiden esiintymisalueita tunnetaan ainoastaan neljä: Antarktis, jotkin eteläisen Uuden-Seelannin vuonot, muutama merenalainen luola Välimerellä sekä jotkin Pohjois-Amerikan Tyynenmeren rannikon vuonot ja mantereen reunavedet. Lasisieniä tunnetaan kahta selvästi toisistaan eroavaa tyyppiä: Lyssaccine-lajin runko muodostuu neulasista, jotka pysyvät vain löysästi yhdessä kudoksen avulla, ja Dictyonine, jonka runkoneulaset liittyvät tiukasti toisiinsa ja muodostavat lujan rakennustelineiden kaltaisen rakenteen. Näitä kutsutaan myös Hexactinosida- sieniksi. ==Pohjois-Amerikan rannikon lasisieniriutat== Lujin sidoksin rakentuvien lasisienten uskottiin kuolleen kaikkialla sukupuuttoon, kunnes Kanadan länsirannikolla sijaitsevalta Hecaten- ja Kuningatar Charlotten salmien alueelta löydettiin vuonna 1987 neljä lasisienten muodostamaa riuttaa, joiden kokonaispinta-ala on yhteensä noin tuhat neliökilometriä. Riutat sijaitsevat 140–240 metrin syvyydessä ja suurin niistä on 25 metriä korkea. Niiden iäksi on määritelty yli 9 000 vuotta ja yksittäisen lasisienen arvellaan elävän pidempään kuin 200 vuotta. Ulkonäöltään lasisienet eivät muistuta tyypillisiä pesusieniä, vaan ne kasvavat lähinnä maljamaisiksi tai suppilomaisiksi. Väriltään ne vaihtelevat kermanvärisistä kirkkaaseen keltaiseen. Vuonna 2007 tehtiin uusi riuttalöytö, tällä kertaa Washingtonin osavaltion rannikolla, noin 50 kilometriä länteen Grays Harborista. Sieltä löydetyt kolme lajia olivat samat kuin Hecatensalmen riutoissa, mutta tällä kertaa ne olivat pystyneet menestymään suojaisan salmen sijaan talvisin myrskyävällä avomerellä. Nämä riutat ovat pitkiä ja syviä, mutta korkeutta niillä on vain 2–4,5 metriä. ===Suojelutoimia=== Lasisienten hauraat korallirakenteet särkyvät helposti kosketuksesta ja sedimentin lisääntyminen tukahduttaa sienieläimiä. Jos yksittäisen sienen runko särkyy tai se tuhoutuu muuten, uusia sieniä ei voi kasvaa vakauttamaan riutan rakennetta. Hecatensalmen riutat suljettiinkin pohjakalojen troolausalueen ulkopuolelle vuonna 2002. Vuonna 2006 suoja-aluetta laajennettiin ja alueeseen kohdistettiin lisää rajoituksia, mutta kalastus ja alueen muu käyttö vaarantavat edelleen lasisieniyhdyskunnat. Vuonna 2010 Kanadan hallitus julisti alueen erityisen tarkkailun kohteeksi. Sen tavoitteena on liitää alue kansallisten mertensuojelualueiden verkkoon. Se on tarkoitus perustaa vuoteen 2012 mennessä. == Etelänapamanner == Vuonna 2013 saksalaiset tutkijat raportoivat lasisienten valtaavan nopeasti alueita, jotka paljastuvat Etelämanteren jäämassojen vetäytyessä. ==Lähteet== ==Aiheesta muualla== Luokka:Sienieläimet
III/JR 50 (jatkosota)

Jalkaväkirykmentti 50:n III Pataljoona (III/JR 50) on jatkosotaan kesäkuussa 1941 perustettu Suomen asevoimien pataljoona, joka oli osa 11. divisioonaan kuulunutta Jalkaväkirykmentti 50 :tä == Perustaminen == Pataljoonan perustamisesta vastasivat Keski-Pohjanmaan sotilasläänin Sisä-Suomen suojeluskuntapiiri. Patalajoona perustettiin Suolahden kansanopistolla lukuun ottamatta esikuntaa ja esikuntakomppaniaa, jotka perustettiin Viitasaaren suojeluskuntatalolla pääosin viitasaarelaisista ja pihtiputaalaisista. Suolahtelaiset muodostivat 7. komppanian, konneveteläiset 8. komppanian ja sumiaislaiset 9. komppanian. Konginkankaan miehistä muodostettiin 3. konekiväärikomppania ja kranaatinheitinjoukkue. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. == Taistelut == Pataljoonan sotatie on kuvattu pääosin JR 50 koskevassa osassa ==Komentaja== * Kapteeni J. A. Malkamäki 18. kesäkuuta - 3. heinäkuuta 1941 (siirto) * Kapteeni Yrjö Saarelainen 3. heinäkuuta 1941 - 6. heinäkuuta 1942 (siirto VI AKE:aan) * Kapteeni K. J. Lagerlöf 6. huhtikuuta - 4. lokakuuta 1942 (siirto V AK HTK:een) * Kapteeni A. I. Siivonen 4. - 28. lokakuuta 1942 (kaatui) * Kapteeni Jukka Malmivaara 19. joulukuuta 1942 - 29. kesäkuuta 1944 (haavoittui) * majuri H. Väänänen 2. heinäkuuta - 26. syyskuuta 1944 (siirto) * kapteeni I. Tiainen 26. syyskuuta - 1. marraskuuta 1944 * Kapteeni O. Metsäpelto 1. marraskuuta 1944 - ==Lähteet== * * * Luokka:Jatkosodan_suomalaiset_jalkaväkipataljoonat
Matka keskiaikaan

Matka keskiaikaan: Opas live-roolipelaajille () on ruotsalaisen Hans Källin kirja roolipelaamisesta. Teos ilmestyi suomeksi Otavan kustantamana vuonna 1999. Teosta on mukautettu jonkin verran Suomen oloihin, mutta se keskittyy enemmän keskiaikaharrastukseen liittyvään käsin tekemiseen kuin suomalaistyylisen larppaukseen. == Lähteet == Luokka:Ruotsalaiset tietokirjat Luokka:Keskiaika Luokka:Vuoden 1998 kirjat
Ibrahim Fazeel

Ibrahim Fazeel (s. 9. lokakuuta 1980 Malé) on malediivilainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa Victory Maléa. Fazeel on pelannut kotimaansa seurojen lisäksi myös bruneilaisessa DPMM FC:ssä. Fazeel on pelannut Malediivien maajoukkueessa vuodesta 2000 lähtien. Hän on osallistunut muun muassa vuosien 2002-2010 MM- kisojen karsintoihin ja tehnyt niissä yhteensä kolme maalia. == Lähteet == Luokka:Malediivilaiset jalkapalloilijat Luokka:Vuonna 1980 syntyneet Luokka:Elävät henkilöt